Thriller (Michael Jackson-album)

{{Album infobox
| előadó = Michael Jackson
| cím = Thriller
| borító = 
| típus = nagylemez
| megjelent = 1982. november 30. (USA)  LP, MC, CD
| felvételek = 1982. április 14. – 1982. november 8. Westlake Recording Stúdió (Los Angeles, Kalifornia)
| stílus = R&B, dance, dance-pop, pop/rock, funk
| hossz = 42:19
| kiadó = EpicEK-38112
| producer = Michael JacksonQuincy Jones
| kritikák = *  AllMusic  
 Melody Maker (unfavorable) 1982
 Q 
 Rolling Stone  
 Rolling Stone Album Guide  
 Slant  
 Stylus (favorable)
 The New York Times (favorable) 
 Blender  
 Christgau's Record Guide (A) 
 Encyclopedia of Popular Music  
 MusicHound R&B  
| előadó kronológia = Michael Jackson
| kronológia típus = 
| előző = Off the Wall(1979)
| jelenlegi = Thriller(1982)
| következő = Bad(1987)
| előadó kronológia2 = 
| kronológia típus2 = 
| előző2 = 
| jelenlegi2 = 
| következő2 = 

| kislemez1 = The Girl Is Mine
| kislemez1dátum = 1982. október 18.
| kislemez2 = Billie Jean
| kislemez2dátum = 1983. január 3.
| kislemez3 = Beat It
| kislemez3dátum = 1983. február 14.
| kislemez4 = Wanna Be Startin’ Somethin’
| kislemez4dátum = 1983. május 8.
| kislemez5 = Human Nature
| kislemez5dátum = 1983. július 3.
| kislemez6 = P.Y.T. (Pretty Young Thing)
| kislemez6dátum = 1983. szeptember 19.
| kislemez7 = Thriller
| kislemez7dátum = 1983. november 2.
| borító2 =
| borító3 = 
}}
A Thriller című album Michael Jackson amerikai popénekes hatodik stúdióalbuma, amely 1982. november 30-án jelent meg az Epic Records kiadásában. Ez a lemez az 1979-ben megjelent Off the Wall című albumot követte. A Thriller hasonló műfajú, mint az Off the Wall: a funk, a disco, a soul, a soft rock, a R&B és a pop jegyeit tartalmazza. A Thriller dalainak témája főleg a paranoia és a természetfeletti.

A lemez költségvetése 750 000 dollár volt. Anyagát 1982 áprilisa és novembere között vették fel a Los Angeles-i Westlake Recording Studiosban. Az album producere Quincy Jones volt, Jackson négy dalt írt a lemezre. A The Girl Is Mine készült el elsőnek, mely egyike volt annak a három dalnak, amelyet Paul McCartneyval készített Jackson (a másik kettő a The Man és a Say Say Say volt). A The Girl is Mine jelent meg az album első kislemezeként, 1982. október 18-án. A második kislemez, a Billie Jean 1983. január 2-ai megjelenése után az album sok országban a slágerlista élére ugrott. Egy hét alatt 1 millió példányban kelt el. Egy éven belül a Thriller lett – és maradt is – a legmagasabb példányszámban eladott lemez a világon. Napjainkig több, mint 110 millió példányt adtak el belőle. Az album kilenc dalából hét jelent meg kislemezen, mindegyik bekerült a Top 10-be a Billboard Hot 100-as listán. Az album rekordnak számító nyolc Grammy-díjat kapott 1984-ben.

A Thriller megerősítette Jackson státuszát a XX. század második felének popzenészei között, megjelenése az MTV-n képessé tette őt arra, hogy faji korlátokat ledöntsön, találkozott Ronald Reagannel, az Amerikai Egyesült Államok akkori elnökével a Fehér Házban. Az album dalaiból készült videóklipek voltak az elsők, amelyeket promóciós célra használtak, a Thriller-t, a Billie Jean-t és a Beat It-et, ezeket folyamatosan játszotta a MTV. 2001-ben megjelent az album speciális kiadása, amely különböző interjúkat tartalmaz, egy demo-felvételt és a Grammy-díj-nyertes Someone In the Dark című dalt, amely Steven Spielberg E. T., a földönkívüli című sztorijának sajátos át- és feldolgozásához készült. 2008-ban az albumot újra kiadták Thriller 25 néven, ez a kiadás hét bónuszdalt is tartalmaz, ezek közt található a For All Time, melyet Jackson a Thriller készítésekor vett fel, de végül nem került fel az eredeti albumra, valamint az eredeti dalok remixei a 2000-es évek sikeres énekesei – will.i.am, Kanye West, Fergie, Akon – vendégszereplésével, valamint egy DVD-t. Az albumról két kislemez jelent meg, a The Girl Is Mine 2008 és a Wanna Be Startin’ Somethin’ 2008.

A Thriller a 20. helyen végzett a Rolling Stone magazin Minden idők 500 legjobb albumának listáján 2003-ban és a National Association of Recording Merchandisers a harmadik helyre tette a lemezt a minden idők legjobb 200 albumának listáján. Szerepel továbbá az 1001 lemez, amit hallanod kell, mielőtt meghalsz című könyvben.

 Háttér 

Jackson előző albumát, az 1979-ben megjelent Off the Wall-t a kritikusok kedvezően fogadták. A lemez kereskedelmileg is nagyon sikeres volt, hiszen világszerte több, mint 20 millió darabot adtak el belőle.

Az 1979-1982 közötti évek – az Off the Wall és a Thriller közötti időszak – átmeneti időszak volt az énekes életében, a növekvő függetlenség idejét és a családdal való harcát jelentette. 1973-ban ismerkedett meg Jackson apja Cheryl Terrell-lel, akivel titkos viszonyt folytatott, a párnak gyermeke is született (1974. augusztus 30-án, éppen egy nappal Michael tizenhatodik születésnapja után), Joh'Vonnie. Az apa 1980-ban mondta el családjának, hogy viszonya van és hogy ebből a kapcsolatból gyermek is született. Michael számára fordulópontot jelentett ez az időszak. Betelt nála a pohár. Apja hűtlenkedései végképp megalázták az anyját, s tulajdonképpen az egész családot, s Michael ettől kezdve hosszú éveken át szinte semmiben sem tudta megtalálni a közös hangot, a normális kapcsolatot az apjával. Az emberek felnéztek Joseph-re – Michael viszont lenézte az apját, mert ennél azért többet várt volna tőle. Ebben az időszakban az énekes nagyon boldogtalan volt, így emlékezett erre az időszakra: "Különösen otthon, magányos vagyok. Ülök a szobámban és sírok. Olyan nehéz barátkozni másokkal. ... Néha sétálgatok a szomszédok előtt éjszaka, remélve, hátha találok valakit, akivel beszélgethetek. De a végén hazajövök." Amikor Jackson 1979. augusztusában 21 éves lett, az apjával folytatott csúnya veszekedést követően úgy döntött, eljött az ideje, hogy megértesse az apjával: ezután ő akarja irányítani a saját karrierjét.

Michael könyvelője, Michael Mesnick ajánlotta az énekesnek John Branca New York-i jogászt, az adójog és a zeneipari szerződések szakértőjét. Hamar megtalálták a közös hangot, ezek után az ügyvéd intézte Michael összes üzleti tárgyalását, ő kötötte meg a szerződéseit, tanácsadó és bizalmas barát lett belőle. Michael össze volt törve amiatt, hogy az Off the Wall csak egy Grammy-díjat nyert (R&B kategóriában). "Bántott a dolog, nagyon. Sokat sírtam. A családom azt hitte, kezdek megőrülni, mert olyan sokat sírtam emiatt. Na, figyeljétek csak meg. A következő albumommal... Majd én megmutatom nekik."

A lemez felvétele 
Jackson újra felvette a kapcsolatot Quincy Jones producerrel, akivel az Off the Wall-on is együtt dolgozott, hogy elkészítsék hatodik stúdióalbumát. A los angeles-i Westlake stúdióban kezdték meg a munkát 1982 áprilisában és a felvételek novemberig tartottak. A 750 000 dolláros költségvetésel készült lemez kilenc dalát körülbelül 300 dalból válogatták ki. A Toto együttes több tagja is részt vett a lemez elkészítésében. Jackson négy dalt írt az albumra: A Wanna Be Startin’ Somethin’-et, a The Girl Is Mine-t (Paul McCartneyval), a Beat It-et és a Billie Jean-t. Más zenészekkel ellentétben Jackson ezeket a dalokat nem papírra írta. Inkább magnóra mondta, felvételnél pedig fejből énekelte azokat.

Jackson és Jones között a kapcsolat feszült volt a felvétel alatt. Jackson az idejének nagy részét azzal töltötte, hogy egyedül gyakorolta a tánclépéseket. Amikor a kilenc dal felvételét befejezték, és visszajátszották a stúdiófelvételeket, sem Jones, sem Jackson nem volt elégedett az eredménnyel, sőt Michael teljesen kiborult. Semmi nem úgy szólt, ahogy kellett volna. Emiatt újra kellett keverni az egészet. Az egyik dalnál a zenekart kellett "felhozni", a másiknál a vokált. Időigényes munka volt, heti két dalt tudtak csak így befejezni. Quincy bejelentette, hogy nem vállalja a közös produceri munkát a Billie Jean és a Beat It számokban. Szerinte a Billie Jean nem volt elég jó, kilógott a Thrillerből. Michael viszont nagyra tartotta a szerzeményt, emiatt sokat veszekedtek. Végül Michael Jones közreműködése nélkül csinálta meg majdnem készre a két dalt. Ugyanakkor semmiképpen sem akarta Quincyt kihagyni a jogokból és a majdan érkező jogdíjakból. Ron Weisner, Michael menedzsere attól is félt, hogy a lemezpiac éppen telítve volt. Quincy is figyelmeztette az énekest, hogy ettől a lemeztől nem lehet elvárni, hogy olyan sikeres legyen, mint az Off the Wall.

Újramegjelenés és eladások 

Az album 2001. október 16-án újra megjelent Thriller: Special Edition címen. Az album remasterelt változatban, új szövegkönyvvel, és két bónusz dallal – Someone in the Dark és a Carousel – címűek, valamint a Billie Jean eredeti demo változata, és interjúk Jones és Tempertonnal. A Sony felkérte Mick Guzauskit, hogy készítsen a Thriller és más Jackson albumoknak egy 5.1-es hangzású változatot, melyet végül Jackson nem fogadott el, azonban SACD változatban megjelent az album CD anyaga.

Az album dalai 
Az eredeti 1982-es kiadás

A 2001-es új kiadás

2008-as kiadás
 Wanna Be Startin’ Somethin’ (Jackson) – 6:03
 Baby Be Mine (Temperton) – 4:20
 The Girl Is Mine (duett Paul McCartneyval) (Jackson) – 3:42
 Thriller (Temperton) – 5:58
 Beat It (Jackson) – 4:18
 Billie Jean (Jackson) – 4:54
 Human Nature (Steve Porcaro, John Bettis) – 4:06
 P.Y.T. (Pretty Young Thing) (James Ingram, Quincy Jones) – 3:59
 The Lady in My Life (Temperton) – 4:59
 Vincent Price vocal recording (Temperton) – 2:53
 The Girl Is Mine 2008 (will.i.ammel) (Jackson/will.i.am) – 3:11
 P.Y.T. (Pretty Young Thing) 2008 (will.i.ammel) (Jackson/will.i.am) – 4:17
 Wanna Be Startin’ Somethin’ 2008 (Akonnal) (Jackson) – 4:11
 Beat It 2008 (Fergie-vel) (Jackson) – 4:10
 Billie Jean 2008 (Kanye West mix) (Jackson) – 4:34
 For All Time (Jackson) – 4:08
 Got the Hots (csak a japán kiadáson)

DVD
 Thriller (videóklip)
 Beat It (videóklip)
 Billie Jean (videóklip)
 Billie Jean (koncertfelvétel a Motown 25. évfordulós műsorából)

Kiadatlan dalok 

 Carousel (később kiadták a Thriller 25 albumon)
 Hot Street 
 Slapstick (a Hot Street korai változata)
 Nite Line 
 Starlight (a Thriller korai változata)
 She's Trouble
 Say Say Say (Paul McCartney-val)
 Be Not Always
 Can't Get Outta the Rain
 State of Shock (később kiadták a The Jackson's Victory albumán)
 Got the Hots (később kiadták a Thriller 25 albumon)
 Behind the Mask (később kiadták a Michael albumon)
 Scared of the Moon
 The Man
 Love Never Felt So Good (később kiadták az XSCAPE albumon)
 This Is It (később kiadták a This Is It albumon)
 Don't Matter to Me (később Drake felhasználta)
 What A Lovely Way To Go (később kiadták a Thriller 40 albumon)
 Who Do You Know (később kiadták a Thriller 40 albumon)
 The Toy (a Best of Joy korai változata, később kiadták a Thriller 40 albumon)
 Sunset Driver (később kiadták a The Ultimate Collection albumon)

Helyezések

Év végi összesítések

Összesített lista

Eladási adatok és minősítések

Jegyzetek

További információk 

Michael Jackson-albumok
1982 nagylemezei
Epic Records-albumok
Grammy-díjas albumok
Brit Awards-győztes albumok
A Billboard 200 lista első helyezettjei
Minden idők 500 legjobb albuma (Rolling Stone magazin)
A UK Albums Chart listavezetői
American Music Awards-győztes albumok
Az ausztrál albumlista első helyezettjei